**Mal for prosjektbeskrivelse**Koordinerings- og støtteaktiviteter – Nasjonale forskerskoler

***Utfylling:***

***Denne malen skal benyttes. Vedlegget skal lastes opp i det elektroniske søknadsskjemaet i PDF-format. All kursivskrift og rammene i denne malen er støttetekst og skal slettes i det endelige dokumentet.***

***Alle punkter skal besvares. Rekkefølgen i malen skal følges.***

***Prosjektbeskrivelsen skal utfylle informasjon gitt i den elektroniske søknaden du oppretter på Mitt nettsted. Nettsider eller andre dokumenter, som det vises til eller lenkes til, vil ikke bli vurdert i søknadsbehandlingen.***

***Omfang:***

***Dokumentet kan være på maksimalt 10 sider, og teksten må være fontstørrelse 11 og fonttype Times New Roman, Arial eller Calibri. For referanser, figurer og tabellinnhold kan det brukes fontstørrelse 9.***

***Språk:***

***Engelsk***

**Prosjekttittel**

*Skriv inn samme tittel som i elektronisk søknad.*

**Utlysningsrelevans**

*Beskriv formålet med aktiviteten og på hvilken måte forskerskolen er relevant i forhold til utlysningens føringer.*

**Kvalitet (Excellence)**

**Aktiviteter, organisering og samarbeid**

*Gi en utvidet prosjektbeskrivelse. Spesifiser og beskriv de enkelte leveransene i forskerskolen (aktiviteter, koordinering, samarbeid) i tråd med kravene i utlysningen. Vennligst beskriv:*

* *forventet omfang, herunder antall doktorgradskandidater som forventes tilknyttet ved full drift, samt tilordning av veiledere og annet faglig personell*
* *forskerskolens faglige innhold i bred forstand, målsetting og avgrensning, herunder balansen mellom tiltak for vitenskapelig kvalitet og relevans. Skolens aktiviteter skal i all hovedsak være nye tiltak eller en videreutvikling av eksisterende, og det skal gå klart frem hva som er nytt*
* *nasjonale og eventuelt internasjonale fagmiljøer og samarbeidsparter i arbeidslivet som skal inngå i nettverket og deres bidrag*
* *hvordan forskerskolen vil kvalitetssikre aktiviteter og dokumenterbare resultater.*

**Bakgrunn, kontekst og behov***Forskerskolens hovedmål og delmål skal spesifiseres i det* ***elektroniske søknadsskjemaet****.*

*Gi en beskrivelse av bakgrunnen for søknaden og en begrunnelse for behovet for forskerskolen og dennes aktiviteter. Legg vekt på å få fram hvordan forskerskolen inngår i en større kontekst, og vil bygge opp om og forsterke disse. Videre skal det dokumenteres god kjennskap til relevante forskningsområder, eksisterende strukturer og aktiviteter, og de sentrale utfordringene på feltet, både nasjonalt og internasjonalt.*

**Merverdi**

*Gjør rede for hvordan forskerskolen er knyttet til eller vil støtte opp om doktorgradsutdanningen ved de samarbeidende institusjonene faglig, strategisk og samfunnsmessig. Det er også viktig å framheve på hvilken måte tiltakene er nyskapende og vil gi merverdi utover det som allerede finnes eller gjøres fra før.*

**Virkning og effekter (Impact)**

*Gjør rede for hvilke virkninger og effekter som kan forventes av forskerskolen, på kort og mellomlang sikt, og hvilke samfunns-/systemeffekter skolen vil kunne bidra til på lenger sikt.*

**Kommunikasjon, formidling og målgrupper**

*I det* ***elektroniske søknadsskjemaet*** *skal det redegjøres for spesifikke planer for kommunikasjon, herunder bekjentgjøring/markedsføring, målgrupper, hvilke brukergrupper som er relevante og hvordan de involveres i forskerskolen, hvilke kanaler som planlegges brukt o.l.*

**Samfunnsmessig relevans**

*Dersom det er relevant, redegjør for forskerskolens samfunnsmessige relevans, for eksempel om den vil kunne bidra til å møte sentrale utfordringer i offentlig sektor, næringsliv eller det sivile samfunn. Samfunnsmessig relevans kan sees i et regionalt, nasjonalt, internasjonalt eller globalt perspektiv. Involvering av eksterne brukere og andre aktører beskrives her.*

**Miljøkonsekvenser, etikk, rekruttering av kvinner/kjønnsbalanse**

*Gjør kort rede for om prosjektgjennomføring og/eller utnyttelse av resultatene fra forskerskolen vil ha miljøkonsekvenser av betydning, positive og negative.* *Ta stilling til om det er etiske problemstillinger knyttet til gjennomføringen av forskerskolen. Dersom det er det, beskriv hvordan disse vil bli ivaretatt.* *Beskriv kort hvordan forskerskolen vil bidra til Forskningsrådets generelle målsetting om rekruttering av kvinner til forskning og kjønnsbalanse.*

**Gjennomføring** **(Implementation)**

*Prosjektperiode og framdriftsplan med hovedaktiviteter (og eventuelt milepæler) skal føres inn i det* ***elektroniske søknadsskjemaet****. Samarbeidspartnere (institusjoner/bedrifter/virksomheter) som forplikter seg til å delta i forskerskolen ved å utføre aktiviteter og/eller bidra med finansiering og/eller ha rettigheter i forskerskolen, skal også føres inn i det elektroniske søknadsskjemaet.*

**Strategisk forankring**
*Redegjør kort for hvordan forskerskolen er forankret i søkerinstitusjonens strategiske mål og planer, og hvordan forskerskolen er forankret hos samarbeidspartnerne.*

*Dokumentasjon på intensjon om samarbeid/inngått avtale legges inn som vedlegg i* ***elektronisk søknadsskjema*** *under "Annet", for alle oppgitte samarbeidspartnere.*

**Ressurser, kompetanse, rolledeling og samarbeid**

*Legg eventuelt ved CVer som vedlegg under "Annet" i det* ***elektroniske søknadsskjemaet****. Forskningsrådets mal for CV skal benyttes.*

*Forskerskolen må framstå som realistisk og gjennomførbar faglig, organisatorisk og i forhold til planlagt ressursbruk. Skriv inn tilleggsinformasjon som kan dokumentere gjennomføringsevne. Redegjør for*

* *hvordan forskerskolen er tenkt organisert og gjennomført, herunder hvordan de ulike elementene er planlagt og hvordan samhandlingen skal være mellom disse,*
* *forskerskolens ledelse og organisering, herunder koordinering, faglige ledelsesfunksjoner, forholdet mellom partene i nettverket og mellom nettverket og institusjonenes doktorgradsprogrammer,*
* *hvilke kompetanser og ressurser som vil være tilgjengelig for forskerskolen, herunder stillinger som tilknyttes forskerskolen (leder koordinator, evt. andre) og andre typer bidrag fra de deltakende institusjonene (infrastruktur og lignende),*
* *eventuelle tiltak for å stimulere kjønnsbalanse og mangfold der dette er relevant.*

**Budsjett***Periodisert budsjett, kostnadsplan og finansieringsplan skal føres inn i det* ***elektroniske søknadsskjemaet****. Der er det også et felt for spesifikasjoner og mer utfyllende opplysninger.*

**Risiko**

*Gi en vurdering av risiko knyttet til forskerskolen – både risiko for at forskerskolen ikke skal kunne gjennomføres som planlagt og risiko for at forskerskolen ikke når sine mål.*